රෙබෙකා නිර්මලී

රෙබෙකා නිර්මලී (1964 නොවැම්බර් 27 - 2014 අගෝස්තු 13), ශ්‍රී ලාංකේය සිනමාවේ, රංග ශාලාවේ සහ රූපවාහිනියේ නිළියකි. වසර 25කට වැඩි කාලයක් වෘත්තීය ජීවිතයක් ගත කළ ඉතා බහුවිධ රංගන ශිල්පිනියක වන නිර්මලී වඩාත් ප්‍රසිද්ධියට පත්ව ඇත්තේ වෙද හාමිනේ රූපවාහිනී කතාමාලාවේ ඇයගේ චරිතය නිසාය.

ඇය වයස අවුරුදු 49 දී මහරගම පිළිකා රෝහලේ ප්‍රතිකාර ලබමින් සිටියදී 2014 අගෝස්තු 13 දින මිය ගියාය.

 පෞද්ගලික ජීවිතය 
නිර්මලී 1964 නොවැම්බර් 27 වැනිදා අනුරාධපුරයේ උපත ලැබුවාය. ඇය අනුරාධපුර නිවන්තක චේතිය විද්‍යාලයෙන් අධ්‍යාපනය සම්පූර්ණ කළාය. ඇයට එක් දියණියක් සිටී - ඈන් නිරෝෂනී, උපත ලැබුවේ 1987 දීය.

 වෘත්තීය 
ඇය කොළඹට ගොස් 1987 දී ලෝකය සුද්දයි සහ සුදු සමනලයෝ යන වේදිකා නාට්‍ය හරහා නාට්‍ය ජීවිතයක් ආරම්භ ඉන්පසුව ඇය උතුරේ රාහුල සහ අමල් බිසෝ යන ජනප්‍රිය නාට්‍යවල ප්‍රධාන නිළිය ලෙස රඟපෑවාය. ඇයගේ රංගන දිවියේ හැරවුම් ලක්ෂ්‍යය වූයේ 1990 වසරේ ජයන්ත චන්ද්‍රසිරි විසින් අධ්‍යක්ෂණය කරන ලද වෙද හාමිනේ රූපවාහිනී කතාමාලාව හරහාය. ඉන්පසුව ඇය ටෙලි නාට්‍ය 150කට වැඩි ප්‍රමාණයක ශානරයන් ඔස්සේ රංගනයෙන් දායක වූවාය.

ඇය සිය සිනමා ජීවිතය ආරම්භ කළේ උපාලි පියරත්න විසින් අධ්‍යක්ෂණය කරන ලද 2003 වසරේ විකට චිත්‍රපටයක් වූ ඇලඩිංගේ වෙල්ඩින් චිත්‍රපටියෙනි. ඉන්පසුව ඇය ඉර සේවය, උත්තර සහ සමනල සංධවනිය යන චිත්‍රපටවල සහය චරිත වල රඟපෑවාය. ඇය භාරතී රාජා විසින් අධ්‍යක්ෂණය කරන ලද ' කන්ගලිල් කයිති සෙයිතෙන් ' ඉන්දියානු නිෂ්පාදනයේ ද සේවය කළාය. ඇය අවසන් වරට සිනමාවට පිවිසියේ විමල් අලහකෝන්ගේ මව් සෙනෙහස චිත්‍රපටිය හරහාය.

 කැපී පෙනෙන රංග කෘති 

 ලෝකය සුද්දයි
 සුදු සමනලයෝ
 උතුරේ රාහුල
 අමල් බිසෝ

 ටෙලිනාට්‍යය 
 අහන්කාර නගරේ
 කේතුමතී නෑයෝ
 රන්තලිය වලව්ව
 හෝපලු අරණ

 මරණය 
2007 වසරේ සිට ඇයට ගැබ්ගෙල පිළිකාව වැළඳී ඇති අතර, ඉතා කෙටි කාලයක් තුළ රෝග ලක්ෂණ මතු වී තිබේ. ඇය 2014 මැයි මාසයේදී රෝහල් ගත කර මාස තුනක් අඛණ්ඩව ප්‍රතිකාර කළාය. පිළිකා රෝහලේ නියෝජ්‍ය අධ්‍යක්ෂ වෛද්‍ය වසන්ත දිසානායකට අනුව විකිරණ ප්‍රතිකාරය අසාර්ථක වූ විට නිර්මලීට රසායනික ප්‍රතිකාර ලබා දී ඇත.

කෙසේ වෙතත්, ඇය මහරගම පිළිකා රෝහලේ ප්‍රතිකාර ලබමින් සිටියදී 2014 අගෝස්තු 13 දින මිය ගියාය. ඇයගේ දේහය බොරැල්ලේ පෞද්ගලික අවමංගල්‍ය නිවසක තැන්පත් කර ඇති අතර අවසන් කටයුතු සඳහා බ්‍රහස්පතින්දා කලා භවන වෙත රැගෙන යන ලදී. අවසන් කටයුතු බ්‍රහස්පතින්දා සවස බොරැල්ල පොදු සුසාන භූමියේදී සිදු විය.

2014 අගෝස්තු 18 වන දින ලන්ඩනයේ අමරාවතී බෞද්ධ විහාරස්ථානයේ දානමය පිංකමක් සිදු කරන ලදී.

 මූලාශ්‍ර 

 බාහිර සබැඳි 

 රෙබෙකා නිර්මලී දානමය ගැටලුව
 පිළිකා රෝගය කල් තියා හඳුනාගෙන නිසි ප්‍රතිකාර ගත්තා නම් රෙබෙකා අදටත් ජීවත් වෙනවා